OzLabs/hebrew-wiki-articles huggingface dataset:
ברסאנט צלינה

ברסאנט צלינה (נולד ב-9 בספטמבר 1996) הוא כדורגלן קוסובני המשחק בעמדת הקשר התוקף בא.י.ק סולנה ובנבחרת קוסובו.

==קריירת מועדונים==
צלינה נולד בפריזרן, קוסובו, יוגוסלביה ובגיל שנתיים עזב עם משפחתו לדראמן שבנורווגיה. בגיל 11 התחיל לשחק כדורגל בקבוצת הילדים של סטרומסגודסט המקומית. בגיל 16 הצטרף לאקדמיה לכדורגל של מנצ'סטר סיטי.

ב-1 ביולי 2014 צלינה חתם ל-3 שנים במנצ'סטר סיטי. באותה תקופה עבר ניתוח עקב פציעה ולאחר שסיים את תהליך השיקום הצטרף לקבוצת הנוער של המועדון. בדצמבר נקרא לראשונה לסגל הקבוצה הבוגרת עקב עומס המשחקים של הקבוצה באותה העת, אך לא זכה לדקות משחק. צלינה ערך את הופעת הבכורה שלו במדי הסיטי במשחק ידידות נגד המבורג במהלך מחנה אימון שנערך באבו דאבי.

ב-9 בינואר 2016 ערך את הופעת הבכורה שלו עבור הסיטי במסגרת רשמית בניצחון 0–3 נגד נוריץ' סיטי במסגרת גביע ה-FA. ב-6 בפברואר ערך את הופעת הבכורה שלו בפרמייר ליג בהפסד 1–3 ללסטר סיטי ואף בישל את השער היחיד של סיטי במשחק לסרחיו אגוארו.

בקיץ הושאל לטוונטה מליגת העל ההולנדית.

בקיץ הושאל לאיפסוויץ' טאון.

ב-31 ביולי 2018 חתם לארבע עונות בסוונסי סיטי תמורת 3 מיליון פאונד. ארבעה ימים לאחר החתימה, צלינה ערך את הופעת הבכורה שלו בקבוצה במשחק הליגה נגד שפילד יונייטד.

ב-9 בספטמבר 2020, צלינה חתם בדיז'ון מליגת העל הצרפתית.

ב-31 באוגוסט 2021 חזר לקדנציה שנייה באיפסוויץ' טאון.

==קריירה בינלאומית==
בצעירותו, שיחק צלינה בכל נבחרות הנוער של נורווגיה. לאחר שנבחרת קוסובו קיבלה אישור מיוחד מפיפ"א לקיים משחקי ידידות נגד נבחרות החברות בה, צלינה זומן לסגל הנבחרת לקראת משחקה הראשון נגד שנערך ב-5 במרץ 2014. ב-7 בספטמבר 2014 ערך את הופעת הבכורה שלו בנבחרת בניצחון 0–1 נגד . בינואר חשף כי דחה זימון מנבחרת נורווגיה בטענה כי הוא מעוניין להמשיך לייצג את קוסובו. ב-13 בנובמבר 2015 הבקיע את שער הבכורה שלו בנבחרת בתיקו 2-2 נגד .

==קישורים חיצוניים==

קטגוריה:כדורגלנים קוסובנים
קטגוריה:כדורגלנים נורווגים
קטגוריה:קשרי כדורגל קוסובנים
קטגוריה:קשרי כדורגל נורווגים
קטגוריה:חלוצי כדורגל קוסובנים
קטגוריה:חלוצי כדורגל נורווגים
קטגוריה:פריזרן: כדורגלנים
קטגוריה:כדורגלני סטרומסגודסט
קטגוריה:כדורגלני מנצ'סטר סיטי
קטגוריה:כדורגלני טוונטה
קטגוריה:כדורגלני איפסוויץ' טאון
קטגוריה:כדורגלני סוונסי סיטי
קטגוריה:כדורגלני דיז'ון
קטגוריה:כדורגלני קסימפאשה
קטגוריה:כדורגלני סטוק סיטי
קטגוריה:כדורגלני א.י.ק סולנה
קטגוריה:כדורגלני נבחרת קוסובו
קטגוריה:ספורטאים נורווגים באנגליה
קטגוריה:ספורטאים קוסובנים באנגליה
קטגוריה:ספורטאים זרים בהולנד
קטגוריה:ספורטאים זרים בצרפת
קטגוריה:ספורטאים קוסובנים בטורקיה
קטגוריה:ספורטאים זרים בשוודיה
קטגוריה:נורווגים שנולדו ב-1996
קטגוריה:קוסובנים שנולדו ב-1996
רב אבדימי בר חמא בר חסא

רַב אַבְדֵּימִי בַּר חַמָּא בַּר חַסָּא או: רַב אַבְדֵּימִי בַּר חַמָּא בַּר דוֹסָּא היה אמורא מבעלי האגדה שזמנו ומקומו לא נודעו במדויק, אך נראה שהיה מאמוראי בבל, כי דבריו נזכרים רק בתלמוד הבבלי ולא בתלמוד הירושלמי הארצישראלי.

==מדבריו==
* הוא פירש כפשוטה את תחתית ההר בפסוק המתאר את טרום מעמד הר סיני "ויתיצבו בתחתית ההר" (), כתוצאה מקריאה זו בפסוק דרש: . אמורא אחר, רב אחא בר יעקב, העלה מדרשה זו לימוד זכות על מי שעברו על חוקי התורה, כי קיבלו אותה באונס ולכן אינה מחייבת אותם. אך רבא סייג זאת לתקופה שעד ימי אחשוורוש שבה לפי מסורת חז"ל קיבלו היהודים את התורה כמסמך מחייב, מרצון.
* עוד דרש: .
* .
==לקריאה נוספת==
* חנוך אלבק, מבוא לתלמודים, תל אביב: דביר, תשכ"ט. נספח א לפרק שישי: אמוראים שלא ידוע זמנם, עמ' 611

==קישורים חיצוניים==
* 
* 
* 

==הערות שוליים==

קטגוריה:אמוראי בבל
פרוסידיס

פרוסידיס הוא סטודיו אנימציה צרפתי, שנוסד על ידי אלבר בארייה, אשר בין היתר הפיק את סדרות החינוך "היה היה" האדם (1978), החלל (1982), החיים (1987), האמריקות (1991), המגלים (1994), החוקרים (1996), כדור הארץ (2008) וחפצים (2024). הסדרות של סטודיו זה נמכרות בלמעלה מ-100 מדינות.
מייסד הסטודיו, [[אלבר בארייה]]

== קישורים חיצוניים ==
* 

* [http://www.hellomaestro.fr/home.html האתר הרשמי]

קטגוריה:היה היה
קטגוריה:חברות צרפתיות
קטגוריה:קצרמר צרפת
נדיה רייזנברג

נדיה רייזנברג (בליטאית: Nadia Reisenberg 14 ביולי 1904 - 10 ביוני 1983) הייתה פסנתרנית יהודיה-אמריקאית ילידת ליטא.
== חייה ==
רייזנברג נולדה בווילנה ולמדה אצל ליאוניד ניקולאייב בקונסרבטוריון של סנקט פטרבורג. בעקבות המהומות של מהפכת אוקטובר, חזרו היא ומשפחתה לווילנה, ומשם נסעו לוורשה וגרמניה. בסופו של דבר הגיעו לניו יורק בשנת 1922 ושם השתקעו.

רייזנברג הופיעה בקונצרטים במהלך שנות ה-20' של המאה ה-20, בעיקר עם אחותה, קלרה רוקמור, אבל בשנת 1930 חזרה ללימודים ובחרה ביוזף הופמן כמורה.

פעילותה הקונצרטית של רייזנברג התרחשה בשנות ה-40. בעיקר זכתה לשבחים על סדרת הקונצרטים שלה שהקיפו את כל הקונצ'רטי לפסנתר של מוצרט, בניצוח אלפרד ולנשטיין, לרשת הרדיו WOR. הקונצרטים שודרו בעונת 1939/40. הקונצרטים הללו "יצרו היסטוריית רדיו". 

במרץ 1962 ביקרה נדיה רייזנברג בישראל ונתנה כיתות אמן לפסנתרנים צעירים באקדמיה למוזיקה בירושלים וביוני של אותה שנה חזרה לאקדמיה לקורס קיץ עד ספטמבר 1962. לצדה הגישה כיתות אמן וקורס קיץ הזמרת ג'ני טוראל.

רייזנברג המשיכה להופיע עד סוף חייה, ובקרנגי הול הופיעה 22 פעמים בסך הכל. אף כי בדרך כלל ניגנה כסולנית עם הפילהרמונית של ניו יורק, הופיעה גם בשני רסיטלים באולם: בתוכנית שכולה יצירות צ'ייקובסקי ב-13 בנובמבר 1943, לציון יובל החמישים למות המלחין, ובתוכנית של רפרטואר לא ידוע ב-21 בנובמבר 1947. בשנים הבאות, לימדה רייזנברג בג'וליארד וישבה לעיתים קרובות בחבר השופטים של תחרות לוונטריט. בין תלמידיה הנודעים אלנה ברסלווסקי, רמי בר-ניב, ריצ'רד גוד והרופא ריצ'רד קוגן.

בנה, מבקר המוזיקה רוברט שרמן מלמד קורסים ב"עסקי המוזיקה" בג'וליארד ולפני כן כתב ביקורת מוזיקה לניו יורק טיימס במשך ארבעים שנה. הוא ובנה השני, אלכסנדר, כתבו יחד ביוגרפיה של אמם, "Nadia Reisenberg: A Musician's Scrapbook" (1985). 
 
מאז 2002 מתקיים טקס הענקת פרס נדיה רייזנברג לרסיטל, במימון קרן נדיה רייזנברג וקלרה רוקמור. הטקס מתקיים כל שנתיים בבית הספר מאנס למוזיקה בניו יורק. 

רייזנברג ומשפחתה היו יהודים.

נדיה רייזנברג נפטרה בשנת 1983 בניו יורק, שנה וחצי לאחר הופעתה האחרונה בקרנגי הול.

== קישורים חיצוניים ==

* 
<div class="mw-content-ltr">
* [http://www.lib.umd.edu/ipam/collections/nadia-reisenberg Nadia Reisenberg Collection] at the International Piano Archives|International Piano Archives at Maryland]
* [http://www.nadiareisenberg-clararockmore.org The Nadia Reisenberg & Clara Rockmore Foundation]
* [http://www.nytimes.com/2009/01/07/arts/07iht-chopin.1.19094573.html "Chopin helps Nadia Reisenberg, a forgotten pianist, come back to life"] by Anthony Tommasini, The New York Times (5 January 2009)
* , Piano Sonata No. 52 (Haydn)|Piano Sonata No. 52
</div>
* 
* 

==הערות שוליים==

קטגוריה:ניו יורק: אישים
קטגוריה:פסנתרניות אמריקאיות
קטגוריה:פסנתרנים יהודים
קטגוריה:מורים למוזיקה
קטגוריה:סגל בית הספר ג'וליארד
קטגוריה:אמריקאיות שנולדו ב-1904
קטגוריה:אמריקאים שנולדו ב-1904
קטגוריה:אמריקאיות שנפטרו ב-1983
קטגוריה:אמריקאים שנפטרו ב-1983
אולכסנדר זינצ'נקו

אולכסנדר זינצ'נקו (באוקראינית: Олександр Володимирович Зінченко; נולד ב-15 בדצמבר 1996) הוא כדורגלן אוקראיני המשחק בעמדת הקשר והמגן השמאלי בארסנל ובנבחרת אוקראינה.

==קריירה==
זינצ'נקו הוא בוגר מחלקת הנוער של שחטאר דונצק עימה השתתף בליגת האלופות לנוער בעונת והיה שותף בכל משחקי הקבוצה שהגיעה עד לשמינית הגמר בו נעצרה על ידי ארסנל. בינואר הצטרף לאופה מליגת העל הרוסית. ב-20 במרץ 2015 ערך את הופעת הבכורה שלו בקבוצה נגד פ.צ. קרסנודאר. ב-4 ביולי 2016 חתם במנצ'סטר סיטי מהפרמייר ליג, והושאל לפ.ס.וו. איינדהובן לעונה אחת, שלאחריה חזר למנצ'סטר סיטי. בעונת 2017/2018 זינצ'נקו היה חלק מהזכייה של מנצ'סטר סיטי באליפות הפרמייר ליג, באותה עונה פפ גוארדיולה החל להשתמש בזינצ'נקו כמגן שמאלי, זינצ'נקו ערך 8 הופעות ליגה באותה עונה. באוגוסט 2018 זינצ'נקו דחה הצעה מקבוצת וולברהמפטון וונדררס על מנת להילחם על מקומו במנצ'סטר סיטי. בחלק השני של עונת 2018/2019 זינצ'נקו היה שחקן קבוע בהרכב של מנצ'סטר סיטי והרשים בתפקודו כמגן שמאלי על אף שזו לא העמדה הטבעית שלו. הוא שיחק במרבית המשחקים בחצי השני של העונה, ועזר לקבוצה לזכות באליפות שנייה ברציפות, בגביע האנגלי ובגביע הליגה האנגלי. את שער הבכורה בקבוצה הבקיע במשחק הגביע האנגלי ב-9 בינואר 2019.

ב-20 ביוני 2019 האריך את חוזהו בקבוצה עד לסוף עונת 2023/2024.

ב-18 ביולי 2022 חתם בארסנל תמורת 30 מיליון אירו עד 2026. הוא ערך את הופעת הבכורה בקבוצה ב-5 באוגוסט, בניצחון 0–2 על קריסטל פאלאס. ב-18 בפברואר 2023 כבש שער בכורה בניצחון 2–4 על אסטון וילה.

===קריירת נבחרות===
ב-12 באוקטובר 2015 ערך את הופעת הבכורה שלו בנבחרת אוקראינה הבוגרת במסגרת מוקדמות יורו 2016 נגד . ב-29 במאי 2016 הבקיע את שער הבכורה שלו בניצחון 4–3 על , והפך לכדורגלן הצעיר ביותר שכובש במדי נבחרת אוקראינה. זינצ'נקו נכלל בסגל הנבחרת לקראת יורו 2016, בה לקח חלק בכל שלושת משחקי הנבחרת בתחרות.

ביורו 2020 היה זינצ'נקו בין שחקני המפתח של נבחרת אוקראינה, הוא נטל חלק בכל חמשת משחקיה בטורניר. הבקיע שער אחד - במשחק שמינית הגמר נגד שוודיה. באותו המשחק גם בישל את שער הניצחון, אותו הבקיע ארט דובביק. 

נכלל בסגל נבחרת אוקראינה לטורניר יורו 2024.. לקח חלק בכל שלושת משחקי הנבחרת בתחרות.

==תארים==
; מנצ'סטר סיטי
* אליפות אנגליה (5): 2017/2018, 2018/2019, 2020/2021, 2021/2022
* גביע הפוטבול ליג (3): 2018/2019, 2019/2020, 2020/2021
* גביע ה-FA (1): 2018/2019
* מגן הקהילה (2): 2018, 2019
ארסנל

* מגן הקהילה: 2023

==קישורים חיצוניים==

* [https://www.gazeta.ru/sport/news/2022/07/30/18229598.shtml נשיא אוקראינה זלנסקי: "כולנו אוהדים של זינצ'נקו"]

== הערות שוליים ==

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:כדורגלני שחטאר דונצק
קטגוריה:כדורגלני אופה
קטגוריה:כדורגלני מנצ'סטר סיטי
קטגוריה:כדורגלני פ.ס.וו. איינדהובן
קטגוריה:כדורגלני ארסנל
קטגוריה:כדורגלני נבחרת אוקראינה
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים זרים ברוסיה
קטגוריה:ספורטאים זרים באנגליה
קטגוריה:ספורטאים זרים בהולנד
קטגוריה:אוקראינים שנולדו ב-1996
אמברואז פרה

אמברואז פרה (בצרפתית: Ambroise Paré; סביב 1510 – 1590) היה כירורג צרפתי, מהרופאים הבולטים בעידן הרנסאנס. שמו של פרה הלך לפניו בכל רחבי אירופה, לא רק בזכות היותו רופא מצוין אלא גם בזכות יחסו ההומני למטופליו. נחשב לאבי הרפואה הכירורגית המודרנית ומגדולי המנתחים.

==קורות חיים==
פרה נולד בלאוואל שבצרפת. בגיל 23 עבר לפריז. את הכשרתו הרפואית באנטומיה ובכירורגיה רכש בבית החולים הידוע הול דיה, שם שימש כשוליה. לאחר מכן הפך לכירורג צבאי, תפקיד אותו מילא בהצלחה מרובה במשך 15 השנים הבאות. הצלחותיו הרפואיות הקנו לו מוניטין גם מחוץ לצבא, ובהמשך התמנה למשרת הכירורג המלכותי בחצרו של המלך אנרי השני. הוא התמיד במשרה זו גם בחצר יורשיו המלכים
פרנסואה השני, שארל התשיעי ואנרי השלישי.

במסגרת התנסויותיו בצבא פיתח שיטות טיפול חדשניות. כך למשל, באותה תקופה, הטיפול המקובל בפציעות ירי היה צריבתם בשמן רותח, וזאת מתוך אמונה כי האזור הפצוע מורעל. באחת הפעמים שבהם טיפל בחייל, אזל השמן הרותח ופרה החליט לנסות תחליף. הוא יצר תערובת של חלמון ביצה, שמן ורדים וטרפנטין, משח אותה על הפצע ואז חבש אותו. להפתעתו, פרה גילה כי הטיפול האלטרנטיבי הוביל להחלמה מהירה יותר מזה שהוכיח הטיפול הקונבנציונלי.

את מסקנותיו פרסם ב-1545, אולם אלו התקבלו בתחילה בבוז על ידי הקהילה הרפואית משום שנכתבו בשפה הצרפתית ולא בלטינית,
כפי שהיה מקובל באותה תקופה. מצד שני הייתה זו הפעם הראשונה שספרות מקצועית בתחום הרפואה נכתבה בשפה הנגישה לקהל הרחב, והודות לכך זכה פרה למוניטין גם מחוץ לחוג המדעי.

==קישורים חיצוניים==

* 

קטגוריה:צרפתים שנפטרו במאה ה-16
קטגוריה:צרפתים שנולדו במאה ה-16
קטגוריה:רופאים צרפתים
קטגוריה:כירורגים צרפתים
קטגוריה:רופאים צבאיים צרפתים
ישראל גליס

אברהם ישראל גליס (נולד בט' בשבט ה'תשי"א, 16 בינואר 1951) הוא עיתונאי, סופר ושדרן רדיו חרדי ירושלמי.

==ביוגרפיה==
גליס, דור עשירי בירושלים, נולד וגדל בשכונת מאה שערים, ליעקב גליס, שהיה אחד מעורכי עיתון "המודיע".

למד בתלמוד תורה במאה שערים, והמשיך אצל סבו הרב יעקב מלמד קלמנוביץ' ובתלמוד תורה עץ חיים. הוריו ביקשו שילמד גם לימודים כללים והעבירו אותו לתלמוד תורה בבית הספר שילה. לאחר מכן למד בישיבת תפארת צבי וישיבת חברון.

גליס היה רכז מערכת וכתב בעיתון "יתד נאמן" ועזב כשהחל המאבק עם החסידים. הוא המשיך לכתוב עבור השבועונים "משפחה" ו"ערב שבת". במשך 16 שנה היה מגיש את תוכנית הרדיו "מלווה מלכה" ברשת ב' של קול ישראל, מחצות מוצאי שבת ועד השעה שלוש בבוקר, עד סגירת רשות השידור ובנוסף שידר בערוץ 7 ומגיש תוכנית שבועית בשם "גליס מירושלים" ברדיו קול חי.

כיום הוא רב ומרצה המתמצא בידיעת עברה של העיר ירושלים.

גליס שימש כחבר המועצה הישראלית לקולנוע מטעם הציבור החרדי ובשנת 2012, החליטה שרת התרבות והספורט לימור ליבנת לא להאריך את כהונתו בגלל ביקורתו הנוקבת נגד הקולנוע הישראלי.

בשנת 2022 זכה באות יקיר העיר ירושלים.

==חיים אישיים==
גליס נשוי לרחל (למשפחת שפירא) ולהם שני בנים ושש בנות.

==חיבוריו==
* שכונות בירושלים, ירושלים: המכון לחקר ירושלים, 1987
* שבעים שנות תורה ומוסר: מסלבודקא לחברון וירושלים, 1994
* כנסת ישראל: ישיבת חברון כנסת ישראל, קוים לתולדותיה מסלבודקא ועד לגבעת מרדכי, 2009
* מדריך כרטא - קברי צדיקים בארץ ישראל: תהלים, סגולות, תפילות, הוצאת כרטא, 2005
* הוד והדר: ספר אלבומי על בתי הכנסת בארץ ישראל , הוצאת כרטא, 2011

== לקריאה נוספת ==
נחמן סלצר, האיש לנו בירושלים, הוצאת שער, 2021.

==קישורים חיצוניים==

* [http://www.kikar.co.il/author.php?id=183 טורי דעות של הרב גליס באתר כיכר השבת]
* [http://www.93fm.co.il/radio/tag/הרב-ישראל-גליס/ טורי דעות באתר רדיו קול חי]
* [http://www.inn.co.il/Besheva/Article.aspx/10674 הרב אברהם ישראל גליס - תרבות ופנאי (ספר)], ראיון בעיתון בשבע.
* 
* סטלה קורין-ליבר, [http://jpress.org.il/Olive/APA/NLI_heb/SharedView.Article.aspx?href=MAR%2F1989%2F10%2F13&id=Ar09200&sk=FF800206 רב מדליק] - ראיון עם ישראל גליס, מעריב, 13 באוקטובר 1989, עמ' 16 ו-19

== הערות שוליים ==

קטגוריה:בוגרי ישיבת חברון כנסת ישראל
קטגוריה:חוקרי ירושלים
קטגוריה:ירושלים: אישים
קטגוריה:סגל רדיו קול חי
קטגוריה:עיתונאים חרדים ישראלים
קטגוריה:שדרני רדיו ישראלים
קטגוריה:עזרת תורה: אישים
קטגוריה:סגל יתד נאמן
קטגוריה:סגל משפחה
קטגוריה:בוגרי ישיבת עץ חיים
קטגוריה:סגל קול ישראל
קטגוריה:סגל ערוץ 7
קטגוריה:סופרים ישראלים
קטגוריה:יקירי ירושלים
קטגוריה:ישראלים שנולדו ב-1951
ורד שפר

ורד שפר (נולדה ב-6 בפברואר 1962) היא שופטת ישראלית בדימוס, שכיהנה כנשיאת בית הדין האזורי לעבודה בנצרת. מלכת היופי של ישראל לשנת 1979

== ביוגרפיה ==
שפר נולדה בחיפה כורד פולגר. במהלך שירותה הצבאי שימשה כקצינה. בשנת 1979 נבחרה כמלכת היופי של ישראל. בשנת 1986 סיימה לימודיי משפטים באוניברסיטת תל אביב, היא עבדה תקופה מסוימת כעורכת דין. ב-1994 מונתה לרשמת בית הדין לעבודה בנצרת, ב-1997 מונתה לשופטת בבית הדין, וב-2006 מונתה לנשיאתו. בשנת 2019 פרשה מכס השיפוט.

נשואה ואם לשלושה בנים ומתגוררת במנוף.

==קישורים חיצוניים==

* 
* [http://www.ynet.co.il/home/0,7340,L-1012,00.html מלכת היופי - שנות ה-70]
* 
* 

קטגוריה:שופטות בתי הדין לעבודה
קטגוריה:מלכות היופי
קטגוריה:משתתפות בתחרות מיס תבל 1979
קטגוריה:בוגרות תיכון עירוני ה' (חיפה)
קטגוריה:בוגרי תיכון עירוני ה' (חיפה)
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:מועצה אזורית משגב: אישים
קטגוריה:ישראליות שנולדו ב-1962
קטגוריה:ישראלים שנולדו ב-1962
קטגוריה:נשיאי בתי הדין האזוריים לעבודה
היה היה - כדור הארץ

הָיֹה הָיָה - כדור הארץ או הָיֹה הָיָה - דואגים לכדור הארץ (בצרפתית: Il était une fois... notre Terre) היא סדרת אנימציה צרפתית בבימויו של אלבר בארייה, ששודרה בערוץ לוגי בישראל. הסדרה שודרה החל מ-22 בדצמבר 2008 בFR3. סדרה זו היא סדרת הסיום של זיכיון הסדרות החינוכיות הָיֹה הָיָה, והנחת היסוד שלה מתבססת על הפרק "היה יהיה", פרק הסיום של הסדרה הראשונה בזיכיון: "היה היה - האדם". בכך, הסדרה "סוגרת מעגל" ומביאה אותנו חזרה אל תחילת הזיכיון. כמו כן, בכורת הסדרה שודרה במקביל ליום השנה ה-30 לתחילת סדרות היה היה. הסדרה עוסקת באקולוגיה ואיכות הסביבה.

== פרקים ==
# שומרי הכוכב
# האקלים א': הצפון הרחוק
# מים בהודו
# מים בסאהל
# יער האמזונס
# תשישות האנרגיות
# סחר הוגן
# האוקיינוסים בסכנה
# מערכות אקולוגיות
# מי העולם
# עוני
# יערות העולם
# דיג יתר
# האקלים ב': מקורות
# חקלאות
# המגוון הביולוגי
# האקלים ג': השפעות
# מיחזור
# נשות העולם
# עבודת ילדים
# אנרגיות חדשות
# הבית והעיר
# האקלים ד': פתרונות
# ילדים: בריאות וחינוך
# טכנולוגיות
# מחר

== קישורים חיצוניים ==
* 

* [https://web.archive.org/web/20080831045841/http://www.ebu.ch/en/eurovisiontv/children_youth/onceuponatime.php היה היה - כדור הארץ] באיחוד השידורים האירופי
* ה[http://www.hellomaestro.fr/home.html אתר הרשמי] של פרוסידיס, מפיקי הסדרה
* [https://www.youtube.com/user/onceuponatimechannel/about שלום מאסטרו] ב-- YouTube

קטגוריה:היה היה
קטגוריה:סדרות הנפשה צרפתיות
קטגוריה:סדרות טלוויזיה צרפתיות לילדים
עונת 1979/1980 בליגה הלאומית בכדורסל

עונת 1979/1980 בליגה הלאומית בכדורסל הייתה העונה ה-26 של הליגה. הליגה כללה 11 קבוצות. פורמט פלייאוף בוטל. קבוצת הפועל גבת התפרקה והתחלקה ל-2 קבוצות שלא שיחקו בליגה הלאומית בעונה זו. 

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל ירושלים והפועל גליל עליון. העונה הסדירה החלה ב-15 באוקטובר 1979 הסתיימה ב-4 במרץ 1980 בניצחון של מכבי תל אביב בפעם ה-11 ברציפות. 

בהתאם לתוצאות העונה הפועל ירושלים ירדה ליגה. הפועל יגור/העמק פורקה בתחילת העונה ולא צורפה קבוצה אחרת במקומה.
==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב||20||19||1||2023||1560|| 463||39 
|-
|2||הפועל תל אביב ||20||17||3||1909||1559||350||37 
|-
|3||הפועל רמת גן||20||17||3||1933 ||1670||263||37 
|-
|4||הפועל חיפה ||20||11||9||1635||1588||47||31 
|- 
|5||הפועל עפולה ||20||9||11||1580 ||1618||38-||29 
|- 
|6||הפועל חולון ||20||9||11||1508 ||1648||140-||29 
|-
|7||הפועל גליל עליון||20||8||12||1699 ||1705||6-||28 
|-
|8||בית"ר תל אביב||20||7||13||1464||1635|| 171-||27 
|- 
|9||מכבי רמת גן|| 20||6||14||1645 ||1905||260-||26 
|- 
|10||הפועל גן שמואל||20||4||16||1442 ||1683 ||241-||24 
|-bgcolor=#ffcccc 
|11||הפועל ירושלים ||20||3||17||1658 ||1925||267-||23 
|-bgcolor=#ffcccc
|12||הפועל יגור/העמק||-||-||-||-||-||-||-
|}

== ראו גם ==

* גביע המדינה בכדורסל 1979/1980

==קישורים חיצוניים==
* [http://basket.co.il/history.asp?cYear=1980&lang= מידע מאתר מנהלת הליגה]

קטגוריה:1980 בישראל: כדורסל
קטגוריה:עונות בליגה העליונה בכדורסל בישראל
קטגוריה:1979 בישראל: ספורט
קטגוריה:תחרויות כדורסל ב-1980
קטגוריה:תחרויות כדורסל ב-1979
חוות האנטילופות בערבה

[[ראם סהרה ניזון מפלפלים.]]
חוות האנטילופות בערבה המכונה גם פארק האנטילופות היא חווה השוכנת באזור הערבה ממערב לכביש 90 בין היישוב ספיר למושב צופר, שהוקמה על מנת לשווק אנטילופות לגני חיות ברחבי העולם, וכיום עוסקת בעיקר בגידול אנטילופות לצורכי תיירות ובמתן שירותי לינה. זוהי אחת מן האטרקציות המרכזיות בתיירות הערבה התיכונה, המשופעת במתחמי לינה כפרית ושפע מסלולי טיול במדבר.

==האטרקציות בפארק==
[[ראם לבן לצד אילנד מצוי.]]בחווה שלוש אטרקציות עיקריות:
=== פארק הקודו ===
פארק הקודו הוא שטח מגודר של 740 דונם, והכניסה אליו היא באמצעות רכב בדומה לספארי וישנו טיול מודרך עם דפי הסברה על בעלי החיים. בפארק הקודו מסתובבים חופשי מעל 200 פרסתנים ואנטילופות. 
 
=== תיבת נח ===
מבנה דו קומתי דמוי תיבת נח, ובו בעלי חיים קטנים, פינת ליטוף, מזנון ומתקנים לילדים.

=== צימר וקמפינג ===
אתר לינה הממוקם סמוך לפארק הקודו בו ישנה אפשרות ללינה בצימרים מאובזרים או ללינת שטח תחת סככות ואוהלים. כן יש בשטח חניון לילה, מדשאות, אזור מנגל ועוד.

==בעלי החיים בחווה==
===בפארק הקודו===
# קודו גמלוני (כיום אין קודו בחווה)
# דלגן
# קובוס המים
# אימפלה
# קודו ניאלה
# דישון מקראי (מין זה נמצא בכלוב נפרד כדי להגן עליו וכן למנוע רביית כלאיים עם ראמים)
# דאמאליסק הצבי
# גנו כחול
# אייל אדמוני
# אייל נקוד
# אילנד מצוי
# ראם סהרה
# ראם לבן
# יעל נובי
# זברה מצויה
# כבש קמרון
# ערוד
# עבדקן הרעמה (מין זה נמצא בכלוב נפרד בשל תוקפנותו)

===בתיבת נח===
# סרטן-נהרות כחול - (Procambarus alleni) בחווה התגלה שהסרטן מסוגל לבנות לעצמו שלד חדש מסידן פחמתי אמורפי בפחות מ-3 ימים, על אף שהוא חי במים מתוקים חסרי סידן. בשיתוף עם חוקרים מאוניברסיטת בן-גוריון פותחה תרופה לשבירה ופגיעה בעצמות. החל משנת 2013 משווק תוסף סידן אמורפי שמופק מהסרטן. התרופה משווקת על ידי חברת אמורפיקל שהוקמה על ידי בעלי החווה. 
# צב יבשה דורבני
# ארנבון מצוי
# שרקן
# סוריקטה
# חתול בר
# שפן סלע
# חוטמן אדום
# הבני ורוד פנים
# הבני צהוב ענק
# נימפית מצויצת
# יונת יהלום
# דררה מצויה
# חוחית
# תוכון מצוי
# ארה ירוקת כנף
# ארה ארגמנית
# ארה צהובת-חזה
# טווס מצוי
# איגואנה ירוקה
# דורבן עב-זנב אפריקני
# דרבן מצוי

==ראו גם==
*חוות האלפקות
*חוות קרוקולוקו

==קישורים חיצוניים==

* 
* [http://www.mapa.co.il/%D7%9E%D7%A4%D7%94/%D7%A6%D7%99%D7%9E%D7%A8%D7%99%D7%9D+%D7%95%D7%9C%D7%99%D7%A0%D7%94/64178 חוות האנטילופות בערבה] באתר מפה.
* [http://www.masa.co.il/article/1571/%D7%97%D7%95%D7%95%D7%AA-%D7%94%D7%90%D7%A0%D7%98%D7%99%D7%9C%D7%95%D7%A4%D7%95%D7%AA-%D7%91%D7%A2%D7%A8%D7%91%D7%94/ מידע על חוות האנטילופות בערבה ] באתר מסע אחר.
* [http://eilat.city/%D7%97%D7%95%D7%95%D7%AA-%D7%94%D7%90%D7%A0%D7%98%D7%99%D7%9C%D7%95%D7%A4%D7%95%D7%AA חוות האנטילופות בערבה באתר אילת סיטי]
*[http://zooinstitutes.com/zooinstitutes/arava-antelope-farm-52.html חוות האנטילופות] באתר zooinstitutes.com

==הערות שוליים==

קטגוריה:ישראל: גני חיות
קטגוריה:הערבה
קטגוריה:צופר (מושב)
שמרית המואבית

שִׁמְרִית הַמּוֹאָבִית, דמות מקראית, שמה מופיע ב, כאמו של יהוזבד מהמתנקשים בחיי יואש מלך יהודה. ב, מופיע שם המתנקש דווקא כ"יהוֹזָבָד בֶּן-שֹׁמֵר".

==פולמוס שמות הנשים הזרות במקרא==
לדעת רבים, השינויים המהותיים, אשר קיימים בספר דברי הימים בהם שמות האבות הפוכים לשמות האמהות תוך כדי שהכתוב מציין את מוצאן הנוכרי של האמהות. רבים מהאישים המוזכרים במקרא נקראים על שם האב ולא על שם האם. לכן חוקרים אלו מניחים, כי המידע המובא בספר מלכים ההוא המקורי. אין ייסוד ודאי אם המידע המובא בדברי הימים לקוח ממקור אחר או שהשינויים נעשו בידי המחבר. לשיטת חוקרים אלו גם אם מידע זה נלקח ממקור אחר נראה כי המחבר המקראי העדיף את הזכרת עמדה זו על פני הסתרה של מוצאן.

יש הטוענים כי בציון המוצא הנכרי של האמהות מבקש המחבר המקראי להסתיר את העובדה שאנשים מיהודה, וייתכן כי אף אישים חשובים ממשפחות הכהונה, הם אלה שהתנקשו במלך, אשר על פי המקרא הוא משיח ה'. מנגד יש הסוברים כי ייחוס שמות הקושרים למוצא מואבי ועמוני מושפע מהכתוב בספר עזרא, שחלק ממגמתו הוא נגד הנשים הנכריות.

==הערות שוליים==

קטגוריה:נשים בספרי הכתובים
קטגוריה:אישים בספר דברי הימים
קטגוריה:גרים בתנ"ך
קטגוריה:אישים ממואב
ריוסנטרו

ריוסנטרו הוא מרכז תערוכות וכנסים בעיר ריו דה ז'ניירו שבברזיל, הגדול מסוגו באמריקה הלטינית. המרכז, שנפתח ב-1977, כולל שישה ביתנים, בתכולה של 2,000 עד 4,500 איש בכל אחד (ללא יציעים). המרכז ממוקם בין קריית הספורט העירונית שהוקמה ב-2007 והורחבה לקראת אולימפיאדת ריו דה ז'ניירו ובין "הכפר האולימפי" שימש כמגורי הספורטאים ומלוויהם. 

ב-30 באפריל 1981 הופעל מטען חבלה בריוסנטרו במהלך קונצרט שהתקיים בו. בהתפוצצות לא נפגע איש זולת שני התוקפים. לימים הועלתה הטענה כי הם היו אנשי צבא מטעם הדיקטטורה הצבאית ששלטה אז בברזיל, וכי השלטון הצבאי יזם את הפיגוע והתכוון להטיל את האחריות לו על חוגי השמאל בברזיל ובכך להכשיר את הקרקע לפעולת דיכוי נרחבת נגדם.

בשנת 1992 אירח המרכז את פסגת כדור הארץ של ארגון האו"ם. ב-2007 התקיימו בו אירועי ספורט שונים במסגרת המשחקים הפאן-אמריקאיים שנערכו באותה שנה בעיר. במהלך משחקי גביע העולם בכדורגל 2014 התמקם בריוסנטרו מטה מרכז התקשורת של הטורניר.

המרכז אירח תחרויות ספורט שונות במסגרת אולימפיאדת ריו דה ז'ניירו והמשחקים הפאראלימפיים בקיץ 2016.

==קישורים חיצוניים==

* 

קטגוריה:מרכזי תערוכות, ירידים וכנסים
קטגוריה:ריו דה ז'ניירו: מבנים
קטגוריה:מתקני אולימפיאדת ריו דה ז'ניירו (2016)
פרגטת אי חג המולד

פרגטת אי חג המולד (שם מדעי: Fregata andrewsi) היא מין של עוף ימי ממשפחת הפרגטיים.

עוף זה מגיע לאורך 89–100 ס"מ ולמוטת כנפיים של 205–230 ס"מ כשמשקלה 1.5 ק"ג. היא מזכירה במראה את המין פרגטה קטנה. למין כנפיים וזנב ארוכים העוזרים לו לדאות ומקור לבן ומעוקל.

הפרגטה אנדמית לאי חג המולד שבאוקיינוס ההודי ונמצא במצב פגיע. מספרם הולך ופוחת כל שנה.

==קישורים חיצוניים==

==הערות שוליים==

קטגוריה:טקסונים שתוארו בידי גרגורי מטיוס
קטגוריה:פרגטיים
קטגוריה:בעלי חיים שתוארו ב-1914
פריגט קטן

Fregata ariel
פריגט קטן (שם מדעי: Fregata ariel) הוא מין של עוף ימי ממשפחת הפרגטיים.
== מאפיינים ==
פריגט זה הוא הקטן שבמשפחה ואורכו 66-8 ס"מ כשמשקלו עד 1 ק"ג ומוטת הכנפיים שלו באורך 193-155 ס"מ. הוא בעל גוף שחור אבל חזה לבן בולט ומקור ארוך אדום ומעוקל. מתחת למקור שק גלדני אדום העוזר להרשים את הנקבות.

הפריגט נודד בדאייה בכל האוקיינוסים כשהוא ישן בתעופה. המזון העיקרי שלו הוא דגים שונים ודיונונים אך הוא גם יחטוף עופות ים קטנים יותר ויטפל לעופות ים אחרים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1845
קטגוריה:טקסונים שתוארו בידי ג'ורג' רוברט גריי
קטגוריה:פרגטיים
קטגוריה:קיריבטי: עופות
קטגוריה:פיג'י: עופות
קטגוריה:ארץ ישראל: סולתאים
פרגטת אסנשן

פרגטת אסנשן (שם מדעי: Fregata aquila) היא מין של עוף ימי ממשפחת הפרגטיים שבסדרת השקנאים.
== מאפיינים ==
אורך הפרגטה 80-96 ס"מ ומוטת הכנפיים 196-201 ס"מ. הפרגטה בעלת כנפיים ארוכות העוזרות לה לדאות באוויר למשך ימים רבים בחיפוש יבשה. היא בעלת גוף שחור לגמרי עם מקור לבן מעוקל ושק גלדני אדום תחתיו.

הפרגטה של אסנשן נפוצה בעיקר באוקיינוס האטלנטי ומתרבה באי אסנשן בלהקות. היא נמצאת בסכנת הכחדה בטבע והאוכלוסייה באי נמצאת בירידה כל שנה. 

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:פרגטיים
קטגוריה:עופות האוקיינוס האטלנטי
קטגוריה:בעלי חיים שתוארו ב-1758
פרגטה גדולה

Fregata minor

פרגטה גדולה (שם מדעי: Fregata minor) היא מין של עוף ימי ממשפחת הפרגטיים. זו הגדולה שבעופות הפרגטה ומגיעה לאורך 105 סנטימטרים ומוטת הכנפיים מגיעה ל-205–230 ס"מ והמשקל עד ל-1.5 קילוגרם.

הפרגטה היא מעופפת חזקה היכולה לדאות באוויר במשך ימים בחיפוש אחר יבשה או אחר טרף. היא בעלת גוף שחור, כנפיים ארוכות, מקור ארוך שתחתיו שק אדום מנופח העוזר לזכרים להרשים את הנקבות וזנב ארוך.

הפרגטות נודדות ברחבי האוקיינוס השקט והאוקיינוס ההודי וכן באוקיינוס האטלנטי הדרומי ומגיעים בלהקות לאיים מרוחקים כמו איי גלאפגוס בשביל להתרבות.

הן טורפות הניזונות בעיקר מדגים, סרטנים ודיונונים שהן חוטפות משפת המים וגם מעופות ים קטנות. הן גם מציקות לעופות אחרות, כמו סולות או פתונים כדי שיפילו את טרפם.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1789
קטגוריה:פרגטיים
קטגוריה:טקסונים שתוארו בידי יוהאן פרידריך גמלין
קטגוריה:איי גלאפגוס: עופות
עונת 1980/1981 בליגה הלאומית בכדורסל

עונת 1980/1981 בליגה הלאומית בכדורסל הייתה העונה ה-27 של הליגה. הליגה כללה 12 קבוצות. 

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו אליצור תל אביב ומכבי חיפה. העונה הסדירה החלה ב-22 בספטמבר 1980 הסתיימה ב-1 במרץ 1981 בניצחון של מכבי תל אביב בפעם ה-12 ברציפות. 

עקב החלטת איגוד הכדורסל להקפיא את העליות והירידות בליגה למשך שתי עונות, למטרת גידור תקציבי הקבוצות שתפחו לטענתם, לא היו ירידות בעונה זו ובעונה הבאה.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב||22||22||0||2180||1732|| 448||44 
|-
|2||הפועל רמת גן||22||19||3||2164 ||1788||376||41 
|- 
|3||הפועל עפולה ||22||16||6||1876 ||1709||167||38 
|-
|4||הפועל גליל עליון||22||15||7||1735 ||1577||158||37 
|-
|5||הפועל תל אביב ||22||15||7||1927||1777||150||37 
|-
|6||הפועל חיפה ||22||10||12||1885||1860||25||32 
|- 
|7||הפועל גן שמואל||22||9||13||1752 ||1840 ||81-||31 
|- 
|8||הפועל חולון ||22||8||14||1707 ||1830||123-||30 
|-
|9||בית"ר תל אביב||22||7||15||1662||1760|| 98-||29 
|-
|10||מכבי חיפה ||22||7||15||1879||2124||245-||29 
|- 
|11||מכבי רמת גן|| 22||8||14||1698 ||1960||262-||26 
|- 
|12||אליצור תל אביב ||22||0||22||1642 ||2150||508-||22 
|}

== ראו גם ==

* גביע המדינה בכדורסל 1980/1981

==קישורים חיצוניים==
* [http://basket.co.il/history.asp?cYear=1980&lang= מידע מאתר מנהלת הליגה]

קטגוריה:1980 בישראל: כדורסל
קטגוריה:עונות בליגה העליונה בכדורסל בישראל
קטגוריה:1981 בישראל: ספורט
קטגוריה:תחרויות כדורסל ב-1980
קטגוריה:תחרויות כדורסל ב-1981
דורון פיילס

דורון פֶיילֶס (נולד ב-7 בפברואר 1965) הוא קצין צה"ל במילואים בדרגת אלוף. כיהן כנשיא בית הדין הצבאי לערעורים.

== ביוגרפיה ==
דורון פיילס נולד, גדל והתחנך בעיר בחיפה. הוא בוגר בית ספר לאו באק.

בשנת 1987 סיים במסגרת העתודה האקדמית, לימודי תואר ראשון במשפטים בפקולטה למשפטים של אוניברסיטת תל אביב. שירת בענף הייעוץ והחקיקה, בתביעה הצבאית, כסנגור הפיקודי של פיקוד הצפון וכסגן פרקליטת חיל האוויר.

בשנים 1992–1994 שימש שופט צבאי באזור יהודה ושומרון. ב-1995 מונה לשופט בבית הדין הצבאי המחוזי. שימש סגן נשיא בית הדין הצבאי של פיקוד הדרום ושל זרוע היבשה וכסגן נשיא בית הדין הצבאי של פיקוד המרכז ושל חיל האוויר. בשנת 2000 מונה לנשיא בית הדין הצבאי המחוזי במחוז שיפוט מרכז, ונשיא בית הדין הצבאי של חיל האוויר.

שימש שופט בבית הדין הצבאי לתעבורה, ב-2008 מונה למשנה לנשיא בית הדין הצבאי לערעורים וב-2011 קודם לדרגת תת-אלוף.

באוגוסט 2016 מונה לנשיא בית הדין הצבאי לערעורים והועלה לדרגת אלוף. בפברואר 2022 סיים את תפקידו.

פיילס בעל תואר שני במשפטים מאוניברסיטת בר-אילן. נשוי ואב לשלושה.

==קישורים חיצוניים==

* [https://www.idf.il/אתרים/יחידת-בתי-הדין-הצבאיים/קורות-חיים/קורות-חיים-אלוף-דורון-פיילס/ דורון פיילס], באתר צה"ל

== הערות שוליים ==

 
קטגוריה:נשיאי בית הדין הצבאי לערעורים 
קטגוריה:חברי המטה הכללי של צה"ל במלחמת חרבות ברזל
קטגוריה:אלופי צה"ל
קטגוריה:בוגרי העתודה האקדמית
קטגוריה:בוגרי אוניברסיטת תל אביב: משפטים
קטגוריה:בוגרי אוניברסיטת בר-אילן
קטגוריה:בוגרי מרכז חינוך ליאו באק
קטגוריה:ישראלים שנולדו ב-1965
לגונת רודריגו דה פרייטס

הלגונה
הלגונה
לגונת רודריגו דה פרייטס (בפורטוגזית: Lagoa Rodrigo de Freitas) היא לגונה הממוקמת בשכונת לאגואה שבאזור הדרומי (Zona Sul) של ריו דה ז'ניירו. הלגונה מחוברת לאוקיינוס האטלנטי, דבר המאפשר למי ים להיכנס ללגונה דרך תעלת ז'רדים דה אלה (Jardim de Alá).

הלגונה נחשבת לאזור מרכזי בריו דה ז'ניירו, ולאטרקציה תיירותית חשובה. השכונה היוקרתית הסמוכה ללגונה – "לאגואה" – נקראה על שמה.

בלגונה שני איים: האי פירקה (Piraquê) במערב הלגונה, בו שוכן מועדון ספורט ימי, והאי קאיסרס (Caiçaras) בצד הדרומי, בו שוכן מועדון ספורט המשמש לסקי מים, ובו נבחנו המתחרים בסקי מים במשחקים הפאן-אמריקאים של 2007. אזור הלגונה משמש בין השאר למגוון סוגי ספורט ימי, וכן קיימים סביבו כ-7 ק"מ של שבילים לרכיבה על אופניים. בלגונה נערכו תחרויות חתירה באולימפיאדת ריו דה ז'ניירו 2016, ובמשחקים הפאראלימפיים 2016. לצורך התחרויות הוקמו טריבונות זמניות על החוף אשר הכילו עד 14,000 צופים בתחרויות החתירה והקיאקים באולימפיאדה ועד 7,000 בתחרויות החתירה הפאראלימפיות.

בלגונה שורר זיהום מים, וכיום חברה פרטית ממונה על ניקיונו. הדבר עורר דאגה לקראת אולימפיאדת ריו 2016, לאחר שבתחרויות מבחן שנערכו בלגונה ב-2015, לקו 15 מהמתחרים בשלשולים והקאות.

==קישורים חיצוניים==

== הערות שוליים ==

קטגוריה:מתקני אולימפיאדת ריו דה ז'ניירו (2016)
קטגוריה:ריו דה ז'ניירו: אצטדיונים ומתקני ספורט
קטגוריה:ריו דה ז'ניירו: גאוגרפיה
רודריגו דה פרייטס
אודהליה ברלין

אודהליה ברלין (נולדה ב-1981, ניסן תשמ"א) היא פסנתרנית וזמרת-יוצרת ישראלית, כלת פרס שר החינוך לתרבות יהודית לשנת 2017.

==ביוגרפיה==
ברלין נולדה וגדלה באלקנה. אביה, נגן הכליזמר, מוסא ברלין, ואמה, דינה, מעבירה שיעורי דת לנשים. ברלין היא בת הזקונים במשפחתה בת שישה אחים ואחיות, כשהייתה בת 14 וחצי לקחו הוריה לאומנה שני ילדים בעלי תסמונת דאון. בעקבות זאת עברה בהמשך משפחתה להתגורר ביישוב אלון שבות.

ברלין היא זמרת-יוצרת המשלבת בין מוזיקה יהודית-דתית לטקסטים וללחנים שלה. לפני כל שיר ברלין חושפת את הסיפור שמאחורי כל שיר, בפתיחות ובאריכות. בערב יום הכיפורים ה'תש"ע (26 בספטמבר 2009) קיימה ברלין הופעה לנשים בשם "אוחילה" בבית אבי חי בירושלים שבה היא ביצעה בעיקר שירים ופיוטים מתפילות הימים הנוראים. ההופעה הפכה להופעה קבועה שמתקיימת מדי שנה באותו תאריך, והחל משנת ה'תשע"ה (2014) היא מתקיימת בבנייני האומה. ההופעה הראשונה הוקלטה ויצאה כעבור שנה בתקליטור בשם אוחילה. המופע הרביעי יצא אף הוא כאלבום הופעה תחת השם "אחלה פניו" (2013). בין שני האלבומים הוציאה ברלין ב-2012 אלבום אולפן ראשון ובו טקסטים משלה בשם שביל של אור. היא השתתפה כנגנית קלידים, מעבדת ומפיקה מוזיקלית באלבומו של אביה "ניגון מולדת" שיצא ב-2016.

ב-2017 זכתה ברלין בפרס שר החינוך לתרבות יהודית בקטגוריית מוזיקה. בספטמבר של אותה שנה יצא אלבום בהשתתפותה שנקרא אולי בשבת יזרקו סוכריות ושהכיל שירי ילדים אותם חיבר אורי אורבך.

בשנת 2023 הוציאה ברלין יחד עם המוזיקאיות אורית איזק, בת-חן אדרי, מרב ברנר, עדי אלבחר, רוחמה בן-יוסף גרסת כיסוי לשירה של נעמי שמר, מה שלומך אחות.

==חיים אישיים==
ברלין היא אם יחידנית, ובשנת 2021, מעט אחרי שחגגה את יום הולדתה ה-40, ילדה את בנה הבכור. היא בעלת תואר אקדמי במוזיקה וחינוך מיוחד.

==קישורים חיצוניים==

* 
* 
* 
* 
* 
* יעל צלניק אבינרי, [http://www.kipa.co.il/תרבות/מוזיקה/ראיון-מיוחד-עם-אודהליה-ברלין-גם-אם-יבוא-רב-שיתיר-לי-להופיע-ב/ ראיון מיוחד עם אודהליה ברלין: "גם אם יבוא רב שיתיר לי להופיע בפני גברים, אני לא לוקחת"], באתר כיפה, 18 בספטמבר 2017
* 
* 

==הערות שוליים==

קטגוריה:אלקנה: אישים
קטגוריה:זמרים-יוצרים בעברית
קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:זמרות ישראליות
קטגוריה:זמרים ישראלים
קטגוריה:זוכי פרס שר החינוך לתרבות יהודית
קטגוריה:זוכות פרס שר החינוך לתרבות יהודית
קטגוריה:אלון שבות: אישים
קטגוריה:מתנחלות
קטגוריה:ישראליות שנולדו ב-1981
קטגוריה:ישראלים שנולדו ב-1981
עונת 1981/1982 בליגה הלאומית בכדורסל

עונת 1981/1982 בליגה הלאומית בכדורסל הייתה העונה ה-28 של הליגה. הליגה כללה 12 קבוצות. 

על ניצחון במשחק הוענקו שתי נקודות ונקודה בודדת הוענקה על ההפסד במשחק. לא היו שינויים בהרכב הליגה לעומת עונת 1980/1981. בעונה זו חזרה שיטת הפלייאוף. העונה הסדירה החלה ב-21 בספטמבר 1981 הסתיימה ב-15 במרץ 1982. לאחר העונה הסדירה 6 קבוצות עלו לפלייאוף בשיטות הטוב בשלושה משחקים. שלוש הקבוצות החזקות עלו לבית הגמר. העונה הסתיימה בניצחון של מכבי תל אביב בפעם ה-13 ברציפות. 

לא היו ירידות בעונה זו עקב ההחלטה בתחילת העונה הקודמת להקפיא את היורדות והעולות בין הליגה הראשונה והשנייה למשך 2 עונות.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
!הערות
|-bgcolor="#ffff99"
|1||מכבי תל אביב||22||22||0||2293||1845|| 448||44||rowspan="6" align="center"|פלייאוף גמר
|-bgcolor="#ffff99"
|2||הפועל רמת גן||22||19||3||2104 ||1771||333||41 
|-bgcolor="#ffff99"
|3||הפועל תל אביב ||22||18||4||2152||1902||250||40 
|-bgcolor="#ffff99"
|4||הפועל גליל עליון||22||15||7||1910 ||1769||141||37 
|-bgcolor="#ffff99"
|5||הפועל עפולה ||22||14||8||1914 ||1854||60||36 
|-bgcolor="#ffff99"
|6||מכבי רמת גן|| 22||11||11||1975 ||1846||129||33 
|-
|7||מכבי חיפה ||22||8||14||1972||2020||48-||30||
|-
|8||בית"ר תל אביב||22||8||14||1881||1967|| 86-||30||
|- 
|9||הפועל חולון ||22||7||15||1657 ||1867||210-||29||
|- 
|10||הפועל גן שמואל||22||5||17||1719 ||1819 ||100-||27||
|-
|11||הפועל חיפה ||22||5||17||1863||2087||224-||27||
|-
|12||אליצור תל אביב ||22||0||22||1627 ||2320||693-||22||
|}

==פלייאוף==
===חצי גמר===
 
{| class="wikitable"
|-
! קבוצה א' !! קבוצה ב' !! 22 במרץ/23 במרץ !! 29 במרץ !! 1 באפריל
|-
| הפועל עפולה ||הפועל רמת גן || 85 - 109 || 87 - 108
|- 
| מכבי רמת גן || מכבי תל אביב || 96 - 91|| 74 - 114|| 109 - 119
|- 
| הפועל גליל עליון|| הפועל תל אביב || 76 - 107|| 74 - 87
|}

=== בית הגמר===
המשחקים בבית הגמר נערכו ב-6 מחזורים, 4 משחקים בכל קבוצה. בסיום בית הגמר מיקומי הקבוצות לעומת העונה הסדירה לא השתנו. 
{| class="wikitable"
|-
! מועד המשחק || קבוצה א' !! קבוצה ב' 
|-
| 6 באפריל || הפועל תל אביב ||מכבי תל אביב || 85 - 89 
|- 
| 12 באפריל ||הפועל רמת גן|| הפועל תל אביב || 90 - 70 
|- 
| 15 באפריל ||מכבי תל אביב|| הפועל רמת גן || 100 - 83
|- 
| 18 באפריל ||מכבי תל אביב|| הפועל תל אביב || 109 - 90
|- 
| 22 באפריל || הפועל תל אביב ||הפועל רמת גן || 86 - 94
|- 
| 25 באפריל || הפועל רמת גן ||מכבי תל אביב || 108 - 98
|}

== ראו גם ==

* גביע המדינה בכדורסל 1981/1982

==קישורים חיצוניים==
* [http://basket.co.il/history.asp?cYear=1982&lang= מידע מאתר מנהלת הליגה]

קטגוריה:1982 בישראל: ספורט
קטגוריה:עונות בליגה העליונה בכדורסל בישראל
קטגוריה:1981 בישראל: ספורט
קטגוריה:תחרויות כדורסל ב-1982
קטגוריה:תחרויות כדורסל ב-1981
מבטח שמיר אחזקות

מבטח שמיר אחזקות בע"מ, המוכרת בשם המקוצר מבטח שמיר, היא חברת החזקות והשקעות ישראלית שמניותיה נסחרות בבורסה לניירות ערך בתל אביב.

==היסטוריה==
החברה נוסדה ב-12 בדצמבר 1958 כחברה פרטית בשם "אטאס תעשיות חלבה, טחינה וממתקים" העוסקת בייצור מוצרי מזון. בשנת 1983 החברה הונפקה בבורסה לניירות ערך בתל אביב והפכה לחברה ציבורית.

בשנת 1992 איש העסקים מאיר שמיר רכש את השליטה בחברה מידי נתנאל אלוני ונתן חץ. בשנה זו עזבה החברה את פעילותה בתחום המזון ונכנסה לענף עסקי הביטוח וניהול קרנות פנסיה. בעקבות מהלך זה שם החברה שונה ל"מבטח שמיר סוכנות לביטוח". כעבור שנה החברה נכנסה לתחום ההשקעות וההחזקות ושמה שונה שוב, הפעם ל"מבטח שמיר אחזקות".

באוקטובר 1999 רכשה 10% ממניות חברת האינטרנט זן מדיה אשר הפעילה את אתר תפוז אנשים. בשנת 2001 מכרה 55.1% ממניות חברת הביטוח מבטח שמיר פיננסים לקבוצת מגדל תמורת 66 מיליון שקל. בשנת 2008 מכרה את מלוא החזקותיה בחברת סקיילקס. בינואר 2008 החברה רכשה יחד עם חברת אייפקס, את השליטה בקבוצת תנובה. במרץ 2015 השלימה את מכירת מלוא החזקותיה בתנובה לברייטפוד הסינית.

בתחילת יולי 2019 פורסם שקבוצת MRC, המורכבת מצ'יינה הרבור (החברה הסינית הממשלתית), מבטח שמיר ורפק (RAPAC) הישראליות, זכתה במכרז לרכישת תחנת הכוח אלון תבור שתעבור לרשותם עד סוף השנה.

==תחומי פעילות==
{|
|- style="vertical-align: top;"
|
* השקעות והחזקות בתחום הטכנולוגיה והתקשורת באמצעות חברת מבטח שמיר השקעות
** גילת רשתות לווין - 9.93%
** סטייט אוף מיינד ונטצ'רס - 44.6%
** נייטרון אבטחת מידע - 25.65%
** וידאק פארמה - 27.78%
* השקעות והחזקות בתחום התעשייה (עד מרץ 2015)
** מינואר 2008 ועד מרץ 2015 החזיקה במניות תנובה
* עד שנת 2000 פעלה בתחום הביטוח באמצעות חברת מבטח שמיר פיננסים בע"מ
* עד שנת 1992 פעלה בתחום הייצור מוצרי מזון
|
* השקעות והחזקות בתחום הנדל"ן באמצעות חברת מבטח שמיר נדל"ן
** מגדלי הוד השרון - 42.33%
** מניף שירותים פיננסיים - 52.33%
** קבוצת ג'רביניה - 35%
*** ג'רביניה החזקות
*** ג'רביניה קפריסין
*** ג'רביניה טלקומיוניקשיין
** זט גרופ - 100%
** ברק קפיטל - 2.63%
|}
כמו כן, מבטח שמיר מושקע במיזם תחנות כוח קסם אנרגיה ליד כפר קסם וראש העין.

==בעלי עניין==
בעל השליטה בחברה ומנכ"לה הוא מאיר שמיר שמחזיק 36.16% ממניותיה. יושב ראש דירקטוריון החברה הוא יחזקאל דברת. בעלי מניות נוספים בחברה הם חברת אשטרום נכסים המחזיקה כ-8.86% ממניותיה, ואיש העסקים ליאון רקנאטי המחזיק כ-8.45% ממניותיה. בעבר איש העסקים עופר גלזר החזיק כ-8% ממניות החברה.

==קישורים חיצוניים==
* 
* 
* 

==הערות שוליים==

קטגוריה:חברות החזקות ישראליות
קטגוריה:תל אביב-יפו: חברות
קטגוריה:חברות הנסחרות בבורסה לניירות ערך בתל אביב
קטגוריה:ישראל: חברות שהוקמו ב-1958
אד מארי

אד מארי, 2016
אדוארד בי. "אד" מארי (באנגלית: Edward B. "Ed" Murray; נולד ב-2 במאי 1955) הוא פוליטיקאי אמריקאי מהמפלגה הדמוקרטית, אשר כיהן כראש עיריית סיאטל ה-53, מינואר 2014 ועד ספטמבר 2017. כמו כן, הוא כיהן בסנאט של וושינגטון (2013-2007) וחבר בבית הנבחרים של מדינת וושינגטון (2007-1995).

מארי הוא הומוסקסואל גלוי.

== ביוגרפיה ==
מארי נולד באברדין, וושינגטון, בן למשפחה אירית קתולית. בעל תואר ראשון בסוציולוגיה מאוניברסיטת פורטלנד.

באוקטובר 1995 נבחר מארי לראשונה לבית הנבחרים של מדינת וושינגטון במחוז 43 ושימש בתפקיד זה עד ינואר 2007 כשהתמנה לכהן כסנטור בסנט של מדינת וושינגטון.

מארי שימש במשך שנים רבות כיושב ראש ועדת התחבורה של בית הנבחרים. הוא פעל לקידום זכויות להט"ב. בשנת 2006, לאחר שלושה עשורים של דיונים, הוא הצליח להעביר את החוק, נגד אפליה והגנה על הומואים ולסביות.

בשנת 2007 הוא קידם חוק שותפות ביתית (domestic partnerships) המעניקה זכויות לזוגות חד-מיניים.

בשנת 2009, הוביל מארי את הצעת החוק למימון בניית מנהרה באורך שני מייל שתעבור מתחת לעיר סיאטל ושתחליף את "גשר דרך אלסקה", כביש עילי לא בטיחותי שניזוק ברעידת האדמה בשנת 2001, בעלות של 2.4 מיליארד דולר . הוא תמך באופן עקבי בפרויקט, למרות חששות כבדים לגבי כדאיותו. המנהרה נפתחה לציבור בתחילת 2019.

ב-5 בנובמבר 2013 נבחר מארי לראשות עיריית סיאטל (ראש העיר ה-53), לאחר שניצח את ראש העיר המכהן, מייקל מקגין. הוא זכה לתמיכה של 52% מהבוחרים (כ-106,000 בוחרים) לעומת 47% של הבוחרים (כ-98,000 בוחרים) שתמכו במקגין. הוא נכנס לתפקידו ב-1 בינואר 2014.

===יחסו לישראל===
ביוני 2015 הגיע מארי לביקור בישראל, כאורח של משרד החוץ הישראלי וצעד במצעד הגאווה בתל אביב עם בן זוגו ונגד החרם של ה-BDS נגד ישראל. הוא ידוע באהדתו ותמיכתו בישראל.

== חייו האישיים ==
בן זוגו של מארי משנת 1993 הוא מייקל שיוסאקי. הם נישאו בשנת 2013. מסע הבחירות שלו לסנט מדינת וושינגטון כמו יתר פעילויותיו נתמכה על ידי הקרן "לניצחון ההומואים והלסביות".

== קישורים חיצוניים ==

==הערות שוליים==

קטגוריה:פוליטיקאים להט"בים אמריקאים
קטגוריה:חברי המפלגה הדמוקרטית (ארצות הברית)
קטגוריה:ראשי עיריית סיאטל
קטגוריה:חברי בתי המחוקקים של מדינת וושינגטון
קטגוריה:פוליטיקאים הומוסקסואלים
קטגוריה:בוגרי אוניברסיטת פורטלנד
קטגוריה:אמריקאים שנולדו ב-1955
נחום ביתן

נחום ביתן הוא איש עסקים ישראלי, הבעלים של רשתות המזון "יינות ביתן", "כמעט חינם" ו"מגה". 

== קורות חייו ==
ביתן נולד וגדל באשקלון.

בנערותו עבד במאפייה שהייתה שייכת לאביו באשקלון, ועם שחרורו מצה"ל הקים בשיתוף עם גיסו מסעדת המבורגרים בעיר, אך לאחר מספר שנים עזב את תחום המזון המהיר ועבר לתחום הקמעונאות.

בשנת 1993 החל את דרכו כסיטונאי, לאחר שפתח יחד עם אשתו נורית את "יינות ביתן", תחילה כחנות לממכר סיטונאי של יין. תוך זמן קצר נהפכה חנות היין לחנות משקאות כללית, ובשנת 1996 נפתח הסניף הראשון של הרשת הקמעונית "יינות ביתן" באשקלון. בעשור שלאחר מכן פתחו בני הזוג שלושה סניפים נוספים של הרשת.

בשנת 2006 רכש ביתן ארבעה סניפים של רשת הסופרמרקטים "היפר רמה" תמורת 250 מיליון שקלים.

בשנת 2007 רכש את הרשת הפרטית "יד יצחק", אשר כללה באותו זמן שלושה סניפים, תמורת 121 מיליון שקלים. ב-2008 רכש סניף של רשת המרכולים "משב מרקט" באילת.

בשנת 2012 רכש ביתן את רשת הסופרמרקטים "כמעט חינם", אשר כללה 36 סניפים ברחבי הארץ, תמורת 350 מיליון שקלים.

ביוני 2016 אושרה מכירת רשת הסופמרקטים "מגה" ליינות ביתן תמורת 455 מיליון שקלים. כתנאי לאישור המכירה על ידי הרשות להגבלים עסקיים, התחייב ביתן למכור את החזקותיו בחברת "ביכורי ביתן", אשר פועלת באופן בלעדי ברכישה ואספקה של פירות וירקות לחנויות "יינות ביתן". כמו כן נדרש ביתן למכור שמונה סניפים של רשת "מגה", באזורים בהם קיימת חפיפה עם סניפים של "יינות ביתן".

החזקותיו של ביתן כוללות בנוסף את חברת "בסט מייסטר בשר", העוסקת בעיבוד ושיווק בשר, דגים וירקות קפואים, בין היתר גם ל"יינות ביתן". בנוסף מחזיק ביתן את חברת "מועב שירותי מזון", המספקת שירותי קייטרינג.

ביתן הוא בעלים של מספר מרכזים מסחריים בכפר סבא, באשקלון ובאשדוד. היה שותף בפרויקט מגורים באשקלון שנמכר, וכיום בבעלותו פרויקט מגורים בחולון.

ביתן נשוי לנורית, ששותפה לבעלות על רשת "יינות ביתן", ואב לשני ילדים. בנו יוסי משמש כמשנה למנכ"ל "יינות ביתן".

== קישורים חיצוניים ==
* 
* 
* 
* 
* 
* 
* 

== הערות שוליים ==

קטגוריה:אנשי עסקים ישראלים
קטגוריה:אשקלון: אישים
Goodbye Yellow Brick Road

Goodbye Yellow Brick Road (בתרגום חופשי: להתראות דרך האבנים הצהובות) הוא אלבום האולפן השביעי של הזמר אלטון ג'ון. האלבום כלל את הסינגל "Candle in the Wind", שנכתב לזכרה של מרילין מונרו.

שם האלבום הוא אזכור לדרך האבנים הצהובות מסדרת ספרי עוץ מאת ל. פרנק באום.

בשנת 2003, האלבום דורג במקום ה-91 ברשימת 500 האלבומים הגדולים בכל הזמנים של מגזין הרולינג סטון. ובנוסף, נכנס האלבום באותה השנה להיכל התהילה של גראמי. כל השירים באלבום נכתבו על ידי אלטון ג'ון וברני טופין מלבד "Funeral for a Friend/Love Lies Bleeding", שנכתב על ידי אלטון ג'ון. במהדורה הבאה של הרשימה, שנערכה בשנת 2020, האלבום דורג במקום ה-112 ברשימת 500 האלבומים הגדולים בכל הזמנים.<ref></ref>

==רשימת הקטעים==

==קישורים חיצוניים==

* [https://www.yosmusic.com/אלטון-גון-דרך-האבנים-הצהובות/ אלטון ג'ון, להתראות דרך האבנים הצהובות (1973)], באתר של יוסי חרסונסקי

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אלבומי 1973
קטגוריה:אלבומי אלטון ג'ון
קטגוריה:אלבומים באנגלית
קטגוריה:אלבומים שהוקלטו באולפן ביתי
קטגוריה:אלבומי פופ
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה בארצות הברית
קטגוריה:אלבומי חברת MCA רקורדס
בגדי ספורט

בגדי ספורט עבור קירות טיפוס
בגדי ספורט לריצה
בגדי ספורט הם פרטי הלבשה והנעלה, המשמשים לספורט או פעילות גופנית. נהוג להשתמש בבגדי ספורט ברוב ענפי הספורט וסוגי הפעילות הגופנית, מטעמים פרקטיים, נוחות או בטיחות. 

בגדי ספורט טיפוסיים כוללים מכנסיים קצרים, אימוניות, חולצות, חולצות טניס וחולצות פולו. בגדי ספורט המותאמים לענפי ספציפיים כוללים חליפות צלילה (שחייה, צלילה או גלישה), חליפות סקי (סקי), בגדי הגוף (התעמלות). הנעלה ספורטיבית כוללת נעלי סניקרס. בגדי ספורט כוללים גם לבנים ופרטי לבוש תחתונים, כמו מגן ביצים וחזיית ספורט. בגדי ספורט משמשים גם כלבוש בלתי פורמלי. 

עבור מרבית ענפי הספורט הספורטאים לובשים שילוב של פריטי בגדים שונים, למשל, נעלי ספורט, מכנסיים וחולצות. בכמה ענפי ספורט נדרש ציוד מגן, כגון קסדות או פוטבול אמריקאי שריון גוף.

== שיקולים פונקציונליים ==
בגדי ספורט על פי רוב נועדו להיות קלילים כדי לא להכביד על הלובש. לפעילויות כמו רכיבה על אופניים, חשוב שהלבוש לא יהיה מגושם מדי ויצמצם את החיכוך עם הסביבה בזמן התנועה.

מצד שני, בגדי ספורט צריכים להיות משוחררים מספיק כדי לא להגביל את התנועה. לחלק מענפי הספורט יש דרישות ייחודיות עבור סגנון הלבוש הנדרש, לדוגמה קייקוגי (keikogi) בשימוש קראטה. ציוד מגן נדרש עבור פעילויות ספורטיביות שעלולות להיות מסוכנות כמו סיף, פוטבול אמריקאי, או הוקי קרח. 

== מאפיינים תרמיים ==
בגדי ספורט מיועדים לתת מענה על צורכי הבידוד התרמי של הלובש. במצבים חמים בגד הספורט צריך לסייע לקירור הגוף, בעוד שבמצבים קרים, בגד הספורט צריך לסייע בשמירה על חום הגוף.

==ראו גם==
* ספורטאי
* ציוד שחייה
* אולם ספורט

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ביגוד ספורט
איש גורדון

איש גורדון
איש גורדון (נולד ב-2 בספטמבר 1951) הוא אמן רב תחומי, צייר, אוצר, צלם, מעצב ומוזיקאי, אחד החלוצים בתחום הציור הדיגיטלי.

==ביוגרפיה==
איש גורדון נולד בשנת 1951 בישראל, בן להורים מעולי תוניסיה. השם שניתן לו בלידתו היה ראובן, על שמו של סבו אשר מת במחנות העבודה הנאציים בתוניסיה. בבגרותו בחר לעצמו את השם הייחודי איש, שנראה לו כיאה לאמן.

בעלותם לארץ התיישבו הוריו במושבה יבנאל שם עסקו בחקלאות. בהיותו בן שבע עברה משפחתו לעפולה, שם עברו עליו שנות ילדותו. ושם למד לימודי אלקטרוניקה עד לגיוסו לצה"ל. בתחום זה שירת בצבא בשירות חובה ובקבע, במשך שש שנים. בעת שירותו הצבאי זכה בפרס ראשון במסגרת תחרות אמנים צעירים עם הציור "אישה וגיטרה" שצייר בסגנון קוביסטי.

לאחר תום שירותו הצבאי למד אמנות ועיצוב גרפי במסגרת לימודי חוץ של הטכניון,

בשנת 1977 הקים את המקומון "צפון 1" והיה העורך הראשון שלו. בהמשך עבד כמעצב גרפי במשרד פרסום. לאחר מכן שימש כמנהל אמנותי ברשת שוקן וברשת המקומונים של ידיעות אחרונות וכל העת עסק בצילום, בציור ובמוזיקה. בשנת 1994 הפיק, כתב והלחין את רוב שירי אלבומו הראשון "תלוי בחופש שלי" בשיתוף עם המוזיקאים שאול בן אמיתי, אלונה טוראל, תובל פטר ואחרים. מתוך האלבום התפרסמו השירים "דורינה", "שלג שחור" ו"קוסקוס", שיר שעסק בחוויות משפחתיות מילדותו של גורדון.

מאז ומתמיד התמקד בציור פיגורטיבי ארוטי, פורטרטים ונופים מופשטים, והוא נחשב אחד החלוצים בתחום הציור הדיגיטלי, ציור המשלב עבודה על תוכנת ציור ונעשה בעזרת לוח אלקטרוני מיוחד המאפשר תרגום מדויק של תנועת היד של הצייר.

איש גורדון השתתף ב-9 תערוכות יחיד ותערוכות קבוצתיות רבות בארץ ובעולם. בשנת 2012 זכה במקום הראשון בתחרות הציור הדיגיטלי Wacom, ובשנת 2013 נבחר לייצג את ישראל בתערוכה בינלאומית בקאן שאצרה מרינה פיקאסו, נכדתו של פבלו פיקאסו.

==קישורים חיצוניים==

* 
*[http://www.ynetart.co.il/?CategoryID=785 איש גורדון] באתר ynet Art
*[https://web.archive.org/web/20151228225352/http://www.afulagallery.co.il/%D7%90%D7%99%D7%A9_%D7%92%D7%95%D7%A8%D7%93%D7%95%D7%9F_%E2%80%93_%22%D7%9E%D7%9E%D7%A9%D7%9E%D7%A9_%D7%95%D7%91%D7%90%22 על איש גורדון] באתר הגלריה העירונית לאמנות עפולה
*[https://www.youtube.com/watch?v=feOxvZz0hqw שירו "קוסקוס" מתוך האלבום "תלוי בחופש שלי"] ב- YouTube.

קטגוריה:ציירים ישראלים
קטגוריה:מלחינים ישראלים
טיאגו אילורי

טיאגו אילורי (בפורטוגזית: Tiago Ilori; נולד ב-26 בפברואר 1993 בהמפסטד שבאנגליה) הוא כדורגלן פורטוגלי המשחק בעמדת המגן בקבוצת בלננסש.

==קריירה==
===ספורטינג===
אילורי נולד בהמפסטד שבאנגליה לאב בריטי ממוצא ניגרי ולאם פורטוגלית. אילורי העביר את ילדותו בעיירה אלבופיירה שבדרום פורטוגל, שם החל לשחק כדורגל במועדון הילדים המקומי אימורטל די.סי.

בקיץ 2006, הוא הצטרף למחלקת הנוער של ספורטינג ליסבון ושיחק בעמדת החלוץ, הוא הושאל מאוחר יותר לאשטוריל מהעיר השכנה וחזר לאחר שלוש שנים לספורטינג כבלם.

ב-6 בנובמבר 2011, אילורי ערך את הופעת הבכורה שלו בקבוצה הבוגרת של ספורטינג כאשר שיחק 90 דקות מלאות בניצחון הבית 1–3 נגד אוניאו דשפורטיבה דה לייריה. ב-14 בדצמבר ערך אילורי את הופעת הבכורה שלו במשחק במפעל אירופי כאשר שיחק מול לאציו בהפסד החוץ 0–2 בשלב הבתים של הליגה האירופית. ב-16 בפברואר 2013, בהופעה הרביעית בלבד במדי ספורטינג, אילורי שוב שיחק 90 דקות בניצחון 2–3 נגד ז'יל ויסנטה ועזר לקבוצתו לנצח כאשר כבש את השער השני בדקה השישית של המשחק.

===ליברפול===
ב-2 בספטמבר 2013, חתם אילורי בליברפול עבור סכום שלא פורסם בתקשורת אך מוערך בכ-7 מיליון יורו. דווח גם כי התאחדות הכדורגל האנגלית הייתה בשיחות עם הבלם על מנת לתת לו אזרחות אנגלית ולייצג את הנבחרת הלאומית מאחר שזו המדינה בה נולד. עוד לפני שערך הופעת בכורה במדי ליברפול, הושאל אילורי לגראנדה מהליגה הספרדית. ב-7 בפברואר 2014, שיחק לראשונה בגראנדה בהפסד 0–1 לאספניול, בסך הכל הספיק אילורי לערוך במדיה תשע הופעות לפני שהושאל לבורדו הצרפתית.

ב-18 באוגוסט 2014, שוב הושאל אילורי, הפעם לבורדו מהליגה הצרפתית. אילורי כבש את שער הבכורה שלו בבורדו כבר בהופעת הליגה השלישית נגד סנט אטיין במשחק אשר הסתיים בתיקו 1-1. ב-1 בספטמבר 2015, אילורי הושאל לאסטון וילה מהפרמייר ליג לעונה אחת.

ב-7 בינואר 2016, המעבר לאסטון וילה בוטל ואילורי חזר לליברפול, יום למחרת שיחק אילורי לראשונה במדי ליברפול בסיבוב השלישי של הגביע האנגלי בתיקו 2-2 נגד אקסטר סיטי.

===רדינג===
ב-18 בינואר 2017 חתם אילורי ברדינג מהצ'מפיונשיפ עבור 3.75 מיליון £. ב-21 בינואר ערך את הופעתו הבכורה בקבוצה בהפסד 2–3 לדרבי קאונטי. ב-15 בספטמבר 2018 כבש את שערו הראשון בקבוצה בניצחון 2–3 על פרסטון נורת' אנד.

===חזרה לספורטינג===
ב-29 בינואר 2019 חזר אילורי לספורטינג ליסבון וחתם לארבע וחצי שנים. ב-1 בפברואר 2021 הושאל אילורי ללוריאן. ב-19 באוגוסט 2021 הושאל לבואבישטה. ב-22 ביולי 2022 הושאל לפאסוס די פריירה.

===נבחרת פורטוגל===
אילורי שיחק בכל נבחרות הנוער של פורטוגל וייצג את נבחרתו ביורו 2012 עד גיל 19, במונדיאל 2013 עד גיל 20 וביורו 2015 עד גיל 21.

==קישורים חיצוניים==

קטגוריה:כדורגלנים אנגלים
קטגוריה:כדורגלנים פורטוגזים
קטגוריה:בלמי כדורגל אנגלים
קטגוריה:בלמי כדורגל פורטוגזים
קטגוריה:כדורגלני ספורטינג ליסבון
קטגוריה:כדורגלני ליברפול
קטגוריה:כדורגלני גרנדה
קטגוריה:כדורגלני בורדו
קטגוריה:כדורגלני אסטון וילה
קטגוריה:כדורגלני רדינג
קטגוריה:כדורגלני לוריאן
קטגוריה:כדורגלני בואבישטה
קטגוריה:כדורגלני פאסוס די פריירה
קטגוריה:כדורגלני בלננסש
קטגוריה:כדורגלני נבחרת פורטוגל
קטגוריה:כדורגלנים פורטוגזים באולימפיאדת ריו דה ז'ניירו (2016)
קטגוריה:ספורטאים זרים בצרפת
קטגוריה:פורטוגזים שנולדו ב-1993
קטגוריה:אנגלים שנולדו ב-1993